होप कुक
होप कुक (जन्म 24 जून 1940) "ग्याल्मो" ( तिब्बती: རྒྱལ་མོ་; वायली: rgyal mo ) सिक्किम के 12वें चोग्याल (राजा) पाल्देन थोन्दुप नाम्ग्याल की पटरानी थीं। उनका विवाह मार्च 1963 में हुआ। वो पाल्देन थोन्दुप नामग्याल के वर्ष 1965 में राज्याभिषेक के साथ सिक्किम की महारानी बनी। पाल्देन थोंडुप नामग्याल सिक्किम के अन्तिम राजा थे और सिक्किम को बाद में भारत का अधीन एक राज्य घोषित कर दिया गया। वर्ष 1973 तक देश और उनका विवाह दोनों ढह रहे थे; शीघ्र ही सिक्किम का भारत में विलय हो गया। सिक्किम का अधिग्रहण शुरू होने के पांच महीने बाद, कुक अपने दो बच्चों और सौतेली बेटी को न्यूयॉर्क के विद्यालयों में दाखिला दिलाने के लिए संयुक्त राज्य अमेरिका लौट गईं। कुक और उनके पति का वर्ष 1980 में तलाक हो गया; नामग्याल की वर्ष 1982 में कैंसर से मृत्यु हो गई। कुक ने टाइम चेंज ( साइमन एंड शूस्टर 1981) शीर्षक से एक आत्मकथा लिखी और एक व्याख्याता के रूप में अपना जीवन आरम्भ किया। इसके अतिरिक्त उन्होंने पुस्तक समीक्षक और पत्रिका योगदानकर्ता के रूप में भी काम आरम्भ किया। इसके बाद में एक नगरीय इतिहासकार भी बन गयीं। न्यूयॉर्क नगर की एक छात्रा के रूप में अपने नए जीवन में कुक ने सीइंग न्यूयॉर्क ( टेम्पल यूनिवर्सिटी प्रेस 1995) प्रकाशित की; एक अखबार के स्तंभकार (डेली न्यूज ) के रूप में भी काम किया और येल विश्वविद्यालय, सारा लॉरेंस कॉलेज और न्यूयॉर्क नगर के एक निजी स्कूल बिर्च वाथेन में पढ़ाया।